জাতীয় গণিত দিবস (ভারত)
ভারত সরকার ২২ ডিসেম্বরকে জাতীয় গণিত দিবস হিসাবে ঘোষণা করেছে। ভারতের প্রাক্তন প্রধানমন্ত্রী মনমোহন সিং ২০১২ সালের ২৬ ফেব্রুয়ারি মাদ্রাজ বিশ্ববিদ্যালয়ে ভারতের প্রতিভাবান গণিতজ্ঞ শ্রীনীবাস রামানুজনের (২২ ডিসেম্বর ১৮৮৭- ২৬ এপ্রিল ১৯২০) ১২৫ তম জন্মবার্ষিকী উদযাপনের উদ্বোধনী অনুষ্ঠানে এটি ঘোষণা করেছিলেন। এই উপলক্ষে সিং ঘোষণা করেছিলেন যে ২০১২ সালটি জাতীয় গণিত বছর হিসাবে পালিত হবে। সেই থেকে, প্রতি ২২ ডিসেম্বর ভারতের জাতীয় গণিত দিবসটি পালিত হয় ভারতের বিভিন্ন স্কুল এবং বিশ্ববিদ্যালয়গুলিতে অসংখ্য শিক্ষামূলক অনুষ্ঠানের সাথে।